cyanic-selkie/wikianc huggingface dataset:
Μαργαρίτα της Σαβοΐας (1589-1655)
Η Μαργαρίτα (ιταλ. Margarita di Savoia, 28 Απριλίου 1589 - 26 Ιουνίου 1655) από τον Οίκο της Σαβοΐας ήταν κόρη του Δούκα της Σαβοΐας και με τον γάμο της έγινε δούκισσα της Μάντοβας & του Μομφερράτου.
Βιογραφία
Ήταν η πρώτη κόρη του Καρόλου Εμμανουήλ Α΄ της Σαβοΐας και της Αικατερίνης Μιχαέλας των Αψβούργων, κόρης του Φιλίππου Β΄ της Ισπανίας.
Οικογένεια
Παντρεύτηκε το 1608 τον Φραγκίσκο Δ΄ της Μάντοβας & του Μομφερράτου και είχε τέκνα:
Παραπομπές
Κατηγορία:Οίκος της Σαβοΐας Κατηγορία:Πριγκίπισσες της Σαβοΐας Κατηγορία:Δούκισσες της Μάντοβα Κατηγορία:Δούκισσες του Μομφερράτου
257 Σιλεσία
Η Σιλεσία (Silesia) είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,47. Ανακαλύφθηκε το 1886 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την ομώνυμη περιοχή της Κεντρικής Ευρώπης.
Φυσικά χαρακτηριστικά
Η μέση διάμετρος της Σιλεσίας εκτιμάται σε 73 χλμ. Ο φασματικός της τύπος είναι άγνωστος, όπως και το άλβεδό της και ο χρόνος περιστροφής της γύρω από τον εαυτό της.
Εξωτερικοί σύνδεσμοι
Σιλεσια
Κατάλογος χωρών κατά δείκτη ανθρώπινης ανάπτυξης
[[Αρχείο:Countries by Human Development Index (2021).svg|thumb|Παγκόσμιος χάρτης της κατάταξης των χωρών με βάση τον Δείκτη Ανθρώπινης Ανάπτυξης (βασισμένος σε δεδομένα του 2021, δημοσιεύτηκε το 2022).
Παρατίθεται ένας κατάλογος χωρών του κόσμου με βάση τον Δείκτη Ανθρώπινης Ανάπτυξης όπως συμπεριλήφθηκε στην έκθεση για την Ανθρώπινη Ανάπτυξη του Προγράμματος Ανάπτυξης των Ηνωμένων Εθνών. Δημοσιοποιήθηκε στις 8 Σεπτεμβρίου του 2022 και δημιουργήθηκε με βάση τις εκτιμήσεις για το έτος 2021. Καλύπτει 189 χώρες που είναι μέλη των Ηνωμένων Εθνών (επί συνόλου 193), μαζί με το Χονγκ Κονγκ (της Κίνας) και τα Παλαιστινιακά Εδάφη. Εξαιτίας της έλλειψης δεδομένων, δεν συμπεριλαμβάνονται 4 κράτη-μέλη του ΟΗΕ (Βόρεια Κορέα, Μονακό, Ναουρού και Σομαλία).
Ο Δείκτης Ανθρώπινης Ανάπτυξης (ΔΑΑ), (αγγλ.: Human Development Index, HDI) αποτελεί μέτρο σύγκρισης του προσδόκιμου ηλικίας, του αλφαβητισμού, της εκπαίδευσης και της ποιότητας ζωής ανά τον κόσμο. Με βάση αυτόν το Δείκτη, γίνεται χαρακτηρισμός μιας χώρας σε υπανάπτυκτη ή αναπτυσσόμενη ή αναπτυγμένη και επίσης για να μετρήσει την επίδραση των οικονομικών πολιτικών στην ποιότητα ζωής.
Η μόνη χρονιά από τότε που άρχισε να συντάσσεται ο ετήσιος κατάλογος κατά δείκτη ανθρώπινης ανάπτυξης που δεν συντάχθηκε νέος κατάλογος ήταν το 2012.
Οι χώρες κατατάσσονται ανά τέσσερις κατηγορίες (με πολύ υψηλή - αναπτυγμένες χώρες-, υψηλή, μεσαία και χαμηλή ανάπτυξη).
Πλήρης κατάλογος χωρών κατά ΔΑΑ
{{Legend|#00112B|≥ 1.4%}} {{Legend|#08306B|1.2%…1.4%}} {{Legend|#08519c|1%…1.2%}} {{Legend|#2171b5|0.8%…1%}} {{Legend|#4292c6|0.6%…0.8%}} {{Legend|#6baed6|0.4%…0.6%}} {{Legend|#9ecae1|0.2%…0.4%}} {{Legend|#c6dbef|0%…0.2%}} {{Legend|#fcbba1|−0.5%…0%}} {{Legend|#fc9272|−1%…−0.5%}} {{Legend|#af321e|< −1%}} {{Legend|#e3dbdb|Μη διαθέσιμα στοιχεία}} ]]
Εξωτερικοί σύνδεσμοι
Δεικτης Ανθρωπινης Αναπτυξης
Χαρίλαος Μητρέλιας
Γεννήθηκε το 1897 στη Λέσβο, σπούδασε νομικά και το 1929 διορίστηκε πάρεδρος στο ΣτΕ. Διετέλεσε πρόεδρος του Α΄ τμήματος του ΣτΕ (1951 - 1961), πρόεδρος του Συμβουλίου της Επικρατείας (1961 - 1966), απ' όπου αποχώρησε λόγω ορίου ηλικίας λαμβάνοντας τον τίτλο του επίτιμου, πρόεδρος της επιτροπής συντάξεως των συνταγμάτων της Χούντας και αντιπρόεδρος στην κυβέρνηση Μαρκεζίνη.
Την περίοδο 1953 - 1955 διετέλεσε διοικητής της Αγροτικής Τράπεζας της Ελλάδος. Απεβίωσε στην Αθήνα το 1988.
Πηγές
Μ Κατηγορία:Πρόεδροι του Συμβουλίου της Επικρατείας
Αγωγιμότητα διαλυμάτων
Η ηλεκτρική αγωγιμότητα διαλύματος είναι μια μαθηματική έκφραση της ικανότητας ενός υδατικού διαλύματος να άγει το ηλεκτρικό ρεύμα. Η ικανότητα αυτή εξαρτάται από την παρουσία ιόντων, το σθένος τους, την κινητικότητα τους, τη συγκέντρωση τους, τη θερμοκρασία, το ιξώδες του διαλύματος και το μέγεθος της διαφοράς δυναμικού με την οποία γίνεται η μέτρηση. Τα διαλύματα των περισσότερων ανόργανων οξέων και βάσεων και όλων των αλάτων είναι σχετικά καλοί αγωγοί του ρεύματος. Αντίθετα τα μόρια των οργανικών ενώσεων, που δεν διίστανται όταν διαλυθούν στο νερό, άγουν ελάχιστα ή καθόλου το ηλεκτρικό ρεύμα.
Ορισμός
Αγωγιμότητα G είναι το ρεύμα i προς την διαφορά δυναμικού Ε που εφαρμόζεται σε δυο ηλεκτρόδια μέσα σε ένα διάλυμα. Η Αγωγιμότητα μετριέται σε ζίμενς, Siemens(S) και είναι το αντίστροφο της αντίστασης. Η αγωγιμότητα εξαρτάται από τα γεωμετρικά στοιχεία του αγωγού σύμφωνα με τη σχέση: G=k*(A/L) Όπου: A= το εμβαδόν της επιφάνειας των ηλεκτροδίων σε cm2 L = η απόσταση μεταξύ των ηλεκτροδίων σε cm   k= η ειδική αγωγιμότητα η οποία ισούται με το αντίστροφο της ειδικής αντίστασης, ρ, και εκφράζει την αγωγιμότητα των ιόντων που ευρίσκονται σε κύβο διαλύματος ακμής 1cm. Οι μονάδες της είναι S.cm-1.
Η ειδική αγωγιμότητα αποτελεί χαρακτηριστική σταθερά του αγωγού(διαλύματος) και δεν εξαρτάται από τα γεωμετρικά στοιχεία των ηλεκτροδίων με τα οποία γίνεται η μέτρηση.
Τα ηλεκτρόδια με τα οποία γίνεται η μέτρηση είναι σχεδόν πάντα πακτωμένα επάνω σε γυάλινο ή πλαστικό στέλεχος έτσι ώστε οι γεωμετρικές διαστάσεις να παραμένουν σταθερές. Το στέλεχος αυτό ονομάζεται κυψελίδα μέτρησης αγωγιμότητας. Ο λόγος των σταθερών γεωμετρικών διαστάσεων της κυψελίδας, l/A, ονομάζονται σταθερά της κυψελίδας, Κ, και εκφράζεται σε cm-1. Οπότε: k=KG.
Η τιμή του α είναι πάντα θετική για τα υδατικά διαλύματα. Ο παραπάνω τύπος ισχύει μόνο για θερμοκρασία 20C περίπου από την θερμοκρασία αναφοράς. Την ειδική αγωγιμότητα μπορούμε να την υπολογίσουμε άμεσα με την εξίσωση:
Οι πιο κοινές κυψελίδες μέτρησης είναι βυθιζόμενου τύπου και χρησιμοποιούν ηλεκτρόδια από λευκόχρυσο με επιφάνεια κατά προσέγγιση 1cm2. Η ηλεκτρόλυση των ιόντων στην επιφάνεια των ηλεκτροδίων είναι ανεπιθύμητη και αποφεύγεται με τη χρήση εναλλασσόμενου ρεύματος αρκετά υψηλής συχνότητας. Η ηλεκτρολυτική απόθεση στρώματος μαύρου σπογγώδους λευκόχρυσου οδηγεί σε αύξηση της δραστικής επιφάνειας των ηλεκτροδίων της πλατίνας, η οποία συνεισφέρει και αυτή στην αποφυγή της ηλεκτρόλυσης. Ανάλογα με το προς μέτρηση διάλυμα μεταβάλλεται και το είδος της κυψελίδας που θα χρησιμοποιήσουμε. Τα κριτήρια για την επιλογή της κατάλληλης κυψελίδας είναι: η μετρούμενη αγωγιμότητα του διαλύματος να βρίσκεται μέσα στα όρια λειτουργίας του αγωγιμόμετρου και η μετρούμενη αγωγιμότητα του διαλύματος να βρίσκεται μέσα στα όρια από 1,010-4 έως 2,010-3 προκειμένου να έχουν οι μετρήσεις ακρίβεια της τάξης του 0,1%. Η ακριβής αριθμητική τιμή Κ μιας κυψελίδας υπολογίζεται με τη βοήθεια προτύπων υδατικών διαλυμάτων του άλατος KCl σε συνδυασμό με την εξίσωση k=KG σε σταθερή θερμοκρασία.
Ειδικές αγωγιμότητες k(mS.cm-1), υδατικών διαλυμάτων KCl σε διάφορες θερμοκρασίες Θερμοκρασία (0C) Συγκέντρωση διαλύματος KCl (mol/dm3) 0,001 0,010 0,100 1,000 18 0,1271 1,225 11,19 98,22 19 0,1298 1,251 11,43 100,14 20 0,1326 1,278 11,67 102,07 21 0,1354 1,305 11,91 104,00 22 0,1383 1,332 12,15 105,94 23 0,1411 1,359 12,39 107,89 24 0,1439 1,386 12,64 109,84 25 0,1469 1,413 12,88 111,80
Εάν μια κυψελίδα μολυνθεί θα παρουσιάζει αστάθεια στις μετρήσεις, ιδιαίτερα σε χαμηλές τιμές αγωγιμότητας. Η κυψελίδα μπορεί να καθαριστή με ένα από τους παρακάτω τρόπους: i.Αν την βάλουμε σε αραιό διάλυμα υγρού απορρυπαντικού. ii.Αν την βάλουμε σε χρωμοθειϊκό οξύ για μικρό διάστημα. iii.Σε διάλυμα νιτρικού οξέος 1Μ.
Οι κυψελίδες τεσσάρων ηλεκτροδίων χρησιμοποιούνται για να ξεπεραστεί το πρόβλημα των αποθέσεων στην επιφάνεια των ηλεκτροδίων. Αυτή η κυψελίδα έχει τέσσερα ηλεκτρόδια στην σειρά, στα δυο εξωτερικά εφαρμόζεται η εναλλασσόμενη τάση και από τα δυο εσωτερικά παίρνουμε την μέτρηση, και αφού δεν διαρρέονται από ρεύμα δεν έχουμε αποθέσεις ηλεκτρολύτη σε αυτά. Οι συσκευές που χρησιμοποιούνται για την μέτρηση της αντίστασης είναι βασικά ωμόμετρα που χρησιμοποιούν εναλλασσόμενο ρεύμα στην περιοχή 100 εως 5000ΚΗz για την αποφυγή αποθέσεων στα ηλεκτρόδια και επειδή σε αυτή την περιοχή η σύνθεση Z και η ωμική R αντίσταση έχουν σταθερό λόγο Z/R.
Αγωγιμόμετρα
Οι κυριότερες συσκευές που χρησιμοποιούνται για την μέτρηση της αγωγιμότητας είναι: i.Αγωγιμόμετρα άμεσης ανάγνωσης, που παρέχουν συνεχή ένδειξη της αγωγιμότητας ενός διαλύματος και έχουν ακρίβεια περίπου 0,1%. ii.Αγωγιμόμετρα με γέφυρα(Wheaston), που έχει ακρίβεια περίπου 0,01%, αλλά η εξισορρόπηση της γέφυρας είναι χρονοβόρα. iii.Αγωγιμόμετρα δίχως ηλεκτρόδια, χρησιμοποιούν δυο συζευγμένα πηνία κυκλικής περιέλιξης σε συχνότητες 20-50kHz ομοαξονικά σε στεγανό περίβλημα που βυθίζεται μέσα στο υγρό. Έχουν ακρίβεια της τάξης των μερικών δεκάτων % και χρησιμοποιούνται κυρίως στην βιομηχανία.
Κατηγορία:Φυσικοχημεία Κατηγορία:Διαλύματα
Βασίλειος Ρώτης
Βιογραφικά στοιχεία
Σπούδασε νομικά. Διετέλεσε πρόεδρος του Α΄ και Γ΄ τμήματος του ΣτΕ τις περιόδους 1983 - 1984 και 1984 - 1988 αντίστοιχα, πρόεδρος του Συμβουλίου της Επικρατείας (1988), πρόεδρος της κεντρικής νομοπαρασκευαστικής επιτροπής καθώς και υπουργός δικαιοσύνης στην κυβέρνηση Ανδρέα Παπανδρέου από το 1988 έως και το 1989.
Απεβίωσε τον Νοέμβριο του 2005. Ενταφιάστηκε στην Λαγκαδιά Γορτυνίας.
Πηγές
Κατηγορία:Έλληνες δικαστικοί Κατηγορία:Έλληνες υπουργοί Δικαιοσύνης Κατηγορία:Πρόεδροι του Συμβουλίου της Επικρατείας
Ιωάννης Διακίδης
Ο Ιωάννης Διακίδης (Σύμη, 1867 - Πάτρα, 1962) ήταν αθλητής και ευεγέρτης των Πατρών.
Ήταν λιθογράφος και διατηρούσε δικό του κατάστημα στην Πάτρα, το οποίο άφησε εποχή για την καλαισθησία του. Ήταν επίσης αθλητής του Παναχαικού γυμναστικού συλλόγου και του ΕΟΣ Πάτρας, με πολλές νίκες σε αγώνες και φυσιολάτρης ο οποίος σε πολύ μεγάλη ηλικία συμμετείχε σε πεζοπορίες. Κατασκεύασε ορειβατικό καταφύγιο στο Παναχαϊκό όρος, δώρισε στο κράτος το οίκημα της οδού Κορίνθου και με δική του δωρεά απέκτησε στέγη η Σχολή του Λαού, η οποία για τον τιμήσει ονομάστηκε "Διακίδειος". Τέλος, μεταξύ πολλών άλλων δωρεών, δώρισε δυο οικήματα στην χριστιανική εστία και ένα οίκημα στον ΦΙλοδασικό σύλλογο στην περιοχή Άγιος Κωνσταντίνος στην Κρήνη. Αδελφός του ήταν ο Θεμιστοκλής Διακίδης. Σήμερα ο ΕΟΣ Πατρών για να τιμήσει την προσφορά του έδωσε το όνομα του σε καταφύγιο στο Παναχαϊκό όρος.
Πήρε μέρος στο πρώτο πανελλήνιο πρωτάθλημα χιονοδρομίας κατακτώντας μάλιστα την 3η θέση. Ήταν μέλος και αθλητής του Παναχαϊκού Γ.Σ. το 1895 ήταν από τους πρώτους κωπηλάτες του συλλόγου παίρνοντας μέρος και σε αγώνες.
Εξωτερικοί σύνδεσμοι
Κατηγορία:Έλληνες ευεργέτες Κατηγορία:Έλληνες αθλητές των χιονοδρομιών Κατηγορία:Έλληνες αθλητές της κωπηλασίας Κατηγορία:Αθλητές στίβου της Παναχαϊκής Κατηγορία:Ορειβατικός σύλλογος Πάτρας
Β4
Το αλφαριθμητικό B4 ή B-4 (Β ελληνικό ή λατινικό) μπορεί να αναφέρεται στα παρακάτω θέματα:
Τζώρτζης Δικαιουλάκος
Ο Γιώργος «Τζώρτζης» Δικαιουλάκος (γενν. 26 Ιανουαρίου 1969, Αθήνα) είναι Έλληνας πρώην καλαθοσφαιριστής και νυν προπονητής.
Ως καλαθοσφαιριστής
Είναι πτυχιούχος φυσικής αγωγής και προπονητικής μπάσκετ από την πρώην Γιουγκοσλαβία. Ως αθλητής αγωνίστηκε στον Α.Σ. Παπάγου, ενώ σε ηλικία 19 χρονών έγινε ο πρώτος ξένος καλαθοσφαιριστής στην ιστορία της πρώην Γιουγκοσλαβίας, όταν αγωνίστηκε με την Κόσοβο Πόλγε. Έπαιξε επίσης στην ΚΚ Πρίστινα, Τρέπτσα και Φάμος Σαράγεβο. Εκεί ξεκίνησε την προπονητική του καριέρα, ενώ ήταν ακόμα εν ενεργεία αθλητής, σε τμήματα υποδομών. Το 1993, με την έναρξη του εμφυλίου πολέμου στη Γιουγκοσλαβία, επέστρεψε στην Ελλάδα. Ωστόσο μετά από σειρά σοβαρών τραυματισμών και εγχειρίσεων αναγκάστηκε να εγκαταλείψει την αγωνιστική του καριέρα.
Ως προπονητής συλλόγων
Η αποχή του από τα γήπεδα δεν ήταν οριστική καθώς αποφάσισε να ασχοληθεί με την προπονητική. Πρώτος του σταθμός ήταν τα παιδικοεφηβικά τμήματα της ομάδας του Παλαιού Φαλήρου. Κατόπιν ανέλαβε την καθοδήγηση της Ακαδημίας Ηλιούπολης που εκείνη την περίοδο αγωνιζόταν στην Γ' Εθνική Κατηγορία.
Επί δύο αγωνιστικές περιόδους εργάστηκε ως βοηθός προπονητή στο Μίλωνα, πανηγυρίζοντας το 2000 την άνοδο του συλλόγου από την Α2 στην Α1 Εθνική. Ακολούθησε η θητεία του στον Α.Ο. Δάφνης για δύο περιόδους στο πλευρό του Κώστα Μίσσα και του Ντιρκ Μπάουερμαν.
Σημαντικός σταθμός στην καριέρα του ήταν η ομάδα του Ολυμπιακού Πειραιώς όπου εργάστηκε ως βοηθός προπονητή στο πλάι του Σλόμπονταν Σούμποτιτς. Μαζί κατέκτησαν το 2002 το Κύπελλο Ελλάδος, ενώ έφτασαν στον τελικό των Play-off της Α1 Εθνικής και στους 16 της EuroLeague. Την επόμενη χρονιά συνεργάστηκε και πάλι με τον Κώστα Μίσσα, αυτή τη φορά στην ομάδα του Πανιωνίου.
Το 2004 αποτέλεσε τον πρώτο προπονητή του Α.Σ. Παπάγου, ενώ το 2006 βρέθηκε στο πλάι του Γιώργου Καλαφατάκη στον Πανελλήνιο. Την περίοδο αυτή ο σύλλογος κατέλαβε την 5η θέση του Πρωταθλήματος κερδίζοντας θέση στο ULEB Cup.
Η μεγάλη καταξίωση στην καριέρα του ήλθε τη διετία 2008 με 2010 οπότε και εργάστηκε ως πρώτος προπονητής της γυναικείας ομάδας του Αθηναϊκού. Μαζί κατέκτησαν δύο Πρωταθλήματα Ελλάδος ολοκληρώνοντας μάλιστα και τις δύο περιόδους χωρίς να γνωρίσουν καμία ήττα βάζοντας τα σημαντικότερα θεμέλια για να σπάσει ο σύλλογος το ρεκόρ Γκίνες σε σερί νικών. Το 2010 υπήρξε δε ονειρική χρονιά, εφόσον ο σύλλογος πέτυχε το μοναδικό στα γυναικεία ελληνικά δεδομένα Τριπλ Κράουν, εφόσον εκτός από το Πρωτάθλημα, ο σύλλογος κατέκτησε και το Κύπελλο Ελλάδος, αλλά και το EuroCup Γυναικών.
Τον Ιανουάριο του 2011 ανέλαβε καθήκοντα προπονητή στη Λότος Γκντίνια, ομάδα του πολωνικού πρωταθλήματος που παράλληλα αγωνίστηκε στην EuroLeague. Με την ομάδα αυτή έφτασε στην κατάκτηση του Κυπέλλου Πολωνίας.
Τον Μάρτιο ήταν ο προπονητής της μικτής Ευρώπης στο All Star Game γυναικών εναντίον της μικτής κόσμου.
Το Μάιο του 2011 ο προπονητής ήρθε σε συμφωνία με την τουρκική ομάδα γυναικών της Φενερμπαχτσέ, η οποία επίσης αγωνίστηκε στην EuroLeague Γυναικών. Με την ομάδα αυτή κατέκτησε το Πρωτάθλημα Τουρκίας κατά την περίοδο 2011-12, ενώ έφτασε μέχρι τον τελικό του Κυπέλλου αλλά και του Final-4 της Ευρωλίγκα για πρώτη φορά στην ιστορία του συλλόγου. Μετά το τέλος της χρονιάς έλυσε κοινή συναινέσει το συμβόλαιό του με την ομάδα της Κωνσταντινούπολης.
Τον Ιούνιο του 2012 υπέγραψε συμβόλαιο με την Ταργκοβίστε (CSM Târgovişte), ομάδα που αγωνίζεται στο πρωτάθλημα της Ρουμανίας και την EuroLeague. Τον Ιανουάριο του 2013 ανακοινώθηκε επίσημα η λήξη της συνεργασίας των δύο πλευρών. Η αποχώρηση του προπονητή από την ομάδα προέκυψε όταν η διοίκησή της τον πίεζε να δεχτεί μείωση αποδοχών 50% όπως σε όλη την ομάδα. Ο Δικαιουλάκος προσέφυγε στη F.I.B.A. και το διαιτητικό δικαστήριο έκρινε πως η υποβάθμισή του συνιστούσε παραβίαση των όρων της συνεργασίας, επιδικάζοντας την αποζημίωση που διεκδικούσε ο προπονητής.
Έχοντας απασχοληθεί στο μεσοδιάστημα ως ομοσπονδιακός προπονητής της Εθνικής Ελλάδος Γυναικών, το Νοέμβριο του 2013 ανέλαβε την καθοδήγηση της ρωσικής Ναντέζντα Αρινμπούρκ, κάνοντας πρεμιέρα στην EuroLeague ενάντια στην παλαιά του ομάδα, τη Φενερμπαχτσέ. Αξιοσημείωτα η Ναντέζντα ήταν η ομάδα την οποία ο Δικαιουλάκος αντιμετώπισε νικηφόρα στους τελικούς του EuroCup το 2010. Υπό την καθοδήγησή του η ομάδα έφτασε μέχρι το F4 της περιόδου 2013-14. Παράλληλα κατέλαβε τη 2η θέση στο Πρωτάθλημα Ρωσίας, κάτι που αποτελεί και την καλύτερη επίδοση στην ιστορία της. Το Μάιο του 2015 ο Έλληνας προπονητής αποχώρησε από τη Ρωσία, επικαλούμενος προσωπικούς λόγους.
Ωστόσο λίγες ώρες μετά την ανακοίνωση της ρωσικής ομάδας, η Φενέρμπαχτσε εξέδωσε δελτίο τύπου την επιστροφή του Δικαιουλάκου στους κόλπους της. Εκεί παρέμεινε σχεδόν δύο χρόνια, μέχρι τον Απρίλιο του 2017. Η συνεργασία των δύο πλευρών είχε σαν αποτέλεσμα ένα νταμπλ την περίοδο 2015-16, ένα supercup Τουρκίας καθώς και δύο συμμετοχές σε Final-4 της EuroLeague.
Ωστόσο η επιστροφή του στην Πολωνία δεν άργησε αφού συμφώνησε με άλλη μια ομάδα της Ευρωλίγκα, την CCC Polkowice.
Καβάλα
Η Καβάλα (στους αρχαίους χρόνους "Νεάπολις", στο Βυζάντιο "Χριστούπολις" κι έως τις 16/10/1940 "Καβάλλα") είναι πόλη της Μακεδονίας, έδρα του δήμου Καβάλας και πρωτεύουσα της Περιφερειακής Ενότητας Καβάλας στην Ανατολική Μακεδονία.Αποτελεί σημαντικό λιμάνι και εμπορικό κέντρο της βόρειας Ελλάδας. Αποτελεί επίσης έδρα της Ιεράς Μητροπόλεως Φιλίππων, Νεαπόλεως και Θάσου.
Τζώρτζης Δικαιουλάκος
Ως προπονητής συλλόγων
Τον Μάιο του 2018 συμφώνησε με την πρώην πρωταθλήτρια Κίνας Shanxi Xing Rui για τη σεζόν 2018-2019.
Η σεζόν 2019-2020 τον βρήκε ξανά πίσω στην Ευρώπη και συγκεκριμένα στη Ρωσία και στην αγαπημένη του ομάδα Nadezhda Orenburg με την οποία μέχρι τις 11 Μαρτίου κρατούσε την ομάδα στην 3η θέση του Ρωσικού πρωταθλήματος και βάδιζε ολοταχώς στο Final-4 της Ευρωλίγκας (το 5ο δικό του) αφού στα playoffs έκαναν τη νίκη μισή πρόκριση μέσα στη Γαλλία απί της Λυόν με 78-80 και το δευτερο ματς να πρέπει να γίνει μέσα στη Ρωσία όπου λόγω COVID-19 δεν έγινε ποτέ.
Καβάλα
Ετυμολογία
Άλλοι ιστορικοί λένε ότι το όνομα της η πόλη το πήρε από τους Ιταλούς Γενουάτες που κατοίκησαν εδώ. Αυτοί όταν πρωτοείδαν την πόλη μακριά από τη θάλασσα, που έμοιαζε με άλογο την είπαν καβάγιο (Cavallo=άλογο) δηλαδή "άλογο" και έτσι επικράτησε να λέγεται Καβάλα.
Τζώρτζης Δικαιουλάκος
Ως προπονητής συλλόγων
Τον Ιούνιο του 2021, η Ιταλική Famila Schio τον ανακοίνωσε ως τον επόμενο προπονητή της ομάδας για τα επόμενα 3 χρόνια. Αμέσως απο την πρώτη σεζόν με μια εκπληκτική πορεία κατέκτησαν τα πάντα στην Ιταλία (supercup, κύπελλο, πρωτάθλημα) και φτάνοντας μια ανάσα απο το final 4 της ευρωλίγκας.
Καβάλα
Ιστορία
Η ιστορία της πόλης ξεκινά από τους Προϊστορικούς χρόνους και εκτείνεται μέχρι σήμερα. Οι αναφορές για αυτήν από τη μία χάνονται στις ομηρικές αφηγήσεις και από την άλλη καταγράφονται στα αρχεία της Αθηναϊκής Συμμαχίας. Από τη μία η πόλη έγινε παγκοσμίως γνωστή για την άφιξη των δημοκρατικών στρατευμάτων της Ρωμαϊκής Αυτοκρατορίας ενόψει της ιστορικής μάχης των Φιλίππων και από την άλλη για την άφιξη του Αποστόλου Παύλου το 49 μ.Χ., κάνοντας τη Νεάπολη (σημερινή Καβάλα) πρώτη ευρωπαϊκή πόλη που δέχτηκε τον Χριστιανισμό. Υπάρχει σήμερα το μνημείο του Αποστόλου Παύλου, έξω από τον Ιερό Ναό Αγίου Νικολάου στο κέντρο της Καβάλας, εις ανάμνηση της άφιξης του Αποστόλου Παύλου. Είναι διάσημη για τα μεγαλοπρεπή έργα Βυζαντινών και Τούρκων (όπως το Κάστρο,Καμάρες) όσο και για το ότι αποτέλεσε γενέτειρα του Μεχμέτ Αλί, αντιβασιλέα της Αιγύπτου. Παράλληλα η νεότερη ιστορία της πόλης παρουσιάζει εξίσου ενδιαφέρον, τόσο για την καπνεργασία και τις πρώτες απεργίες στα Βαλκάνια (1896) όσο και για την πλούσια βιομηχανική δραστηριότητα με κυρίαρχη αυτή του μαύρου χρυσού.
Τζώρτζης Δικαιουλάκος
Ως προπονητής συλλόγων
Για την ίδια σεζόν βαβευτηκε απο την ομοσπονδία μπάσκετ της Ιταλίας ως ο καλύετρος προπονητής του πρωταθλήματος.
Αμέσως με την έναρξη της αγωνιστικής περιόδου 22-23 κατέκτησε το supercup Ιταλίας. Συνέχισε με την κατάκτηση του κυπέλλου και την ιστορική είσοδο στο final 4 της ευρωλίγκας μετά απο 21 χρόνια για Ιταλική ομάδα, όπου και κατέκτησε την 3η θέση. Τις ημέρες του final 4 η FIBA του απένειμε το βραβείο του προπονητή τηε χρονιάς. Η τρελή πορεία της Σκίο ολοκληρώθηκε με την κατάκτηση του Ιταλικού πρωταθλήματος με "sweep" επι της Virtus Bologna, παρότι δεν έπαιξε σε κανένα παιχνίδι η βασική τους center Astou N'Dour
Καβάλα
Προϊστορικοί χρόνοι
Τα παλαιότερα ευρήματα που βρέθηκαν στον νομό Καβάλας, ήρθαν στο φως τη δεκαετία του '50 στην περιοχή «Τζίνες» της Θάσου (ορεινή περιοχή κοντά στα Λιμενάρια) και αφορούν εργαλεία εξόρυξης ώχρας της Νεότερης Παλαιολιθικής, περίπου 20.300 χρόνων π.Χ. Εκείνη την περίοδο η στάθμη της θάλασσας ήταν πολύ χαμηλότερα από τη σημερινή, με αποτέλεσμα η νήσος της Θάσου να συνδέεται μέσω χερσονήσου με την ενδοχώρα. Όμως κατά τη Μεσολιθική εποχή που η θερμοκρασία του περιβάλλοντος αυξήθηκε και έλιωσαν οι παγετώνες, τα νερά της θάλασσας πλημμύρισαν τη μέχρι πρότινος πεδιάδα. Η μετάβαση στη Νεολιθική εποχή χαρακτηρίστηκε από τη μόνιμη εγκατάσταση με την ίδρυση των πρώτων οικισμών, την εξημέρωση των ζώων και την καλλιέργεια της γης.
Οι πρώτες οργανωμένες κοινωνίες εμφανίζονται στην Πεδιάδα των Φιλίππων γύρω στα 5.600 π.Χ. Πιο γνωστές θέσεις γενικότερα στον νομό Καβάλας για την περίοδο της Νεολιθικής είναι στη θέση Ντιλικί Τας (Όρθια Πέτρα στα τούρκικα), που παρουσιάζει κατοίκηση από τη Μέση Νεολιθική, η θέση που βρίσκεται κοντά στο χωριό Ακροπόταμος, η θέση που βρίσκεται κοντά στον Παράδεισο και ο προϊστορικός οικισμός των Λιμεναρίων Θάσου. Πολλοί οικισμοί παρουσιάζουν συνεχή κατοίκηση και την εποχή του Χαλκού, με σημαντικότερα ευρήματα, αυτά από το προϊστορικό νεκροταφείο του οικισμού Καστρί Θάσου και της Σκάλας Σωτήρα Θάσου. Η θέση μάλιστα στη Σκάλα Σωτήρα Θάσου αποτελεί τον μοναδικό οικισμό στα Βαλκάνια που ήταν περιτοιχισμένος, η κάτοψη του οποίου σχεδιάστηκε με βότσαλα στο δάπεδο της εκκλησίας του χωριού. Η τελική φάση της Εποχής του Χαλκού σφραγίζεται με τη μυκηναϊκή διείσδυση. Αγγεία μυκηναϊκά ή τοπικές μιμήσεις τους, χάλκινα μαχαίρια μυκηναϊκού τύπου καθώς και άλλα αντικείμενα είναι μάρτυρες των εμπορικών επαφών της νότιας Θάσου με Νοτιοελλαδίτες θαλασσοπόρους.
Αν και μη χρονολογημένες, πιο γνωστές είναι οι θαυμάσιες βραχογραφίες κοντά στο σημερινό χωριό Φίλιπποι. Η σημερινή πόλη της Καβάλας χτίστηκε επάνω σε δύο προϊστορικές θέσεις, την Αντισσάρα, τη σημερινή Καλαμίτσα, καθώς και του οικισμού της εποχής του Σιδήρου που εντοπίστηκε ανατολικά της πόλης, στην περιοχή Περιγιαλίου. Λόγω της ανεξέλεγκτης οικοδόμησης κυρίως στα μέσα του 20ου αιώνα, διασώζεται μόνο είναι ένα τμήμα του τείχους της Αντισσάρας, ανάμεσα στις πολυκατοικίες της σύγχρονης πόλης. Αρκετά ευρήματα της προϊστορικής περιόδου υπάρχουν στο Αρχαιολογικό Μουσείο Καβάλας (κυρίως της θέση του Ντικιλί Τας) καθώς και στο Αρχαιολογικό Μουσείο Θάσου στο Λιμένα.
Αντισάρα (πριν τον 7ο Αιώνα π.Χ.)
μικρογραφία|ερείπια από το τείχος της Αντισάρας Η Καβάλα ήταν αποικία Θασίων. Το πρώτο μέρος που αποίκισαν ήταν η σημερινή Καλαμίτσα όπου υπάρχουν ακόμη ερείπια της πόλης όπως και το τείχος της. Ο πρώτος οικισμός ονομάστηκε Αντισάρα ενώ τον 7ο αιώνα π.Χ. αποικίστηκε και ο βράχος της σημερινής Παναγίας δίπλα στο καρνάγιο. Η σημερινή πόλη της Καβάλας χτίστηκε επάνω σε δύο προϊστορικές θέσεις, την Αντισάρα, τη σημερινή Καλαμίτσα, καθώς και του οικισμού της εποχής του Σιδήρου που εντοπίστηκε ανατολικά της πόλης, στην περιοχή Περιγιαλίου. Μετά από αιώνες της καταστροφής της Αντισάρας, στα ερείπιά της χτίστηκε άλλη η Καλαμού που πήρε το όνομα από την Παναγία Καλαμούς ή Καλαμιώτισσας της Κωνσταντινουπόλεως. Με το πέρασμα του χρόνου η Καλαμού καταστράφηκε και ερημώθηκε και οι κάτοικοί της πήγαν και κατοίκησαν στην Ξάνθη και έχτισαν το Μοναστήρι της Καλαμούς, που σώζεται μέχρι σήμερα.
Αρχαίοι χρόνοι
thumb|Αργυρή δραχμή Νεαπόλεως που κυκλοφόρησε από το 411-350 π.Χ. Έμπροσθεν κεφαλή Γοργόνας. Όπισθεν κεφαλή Αφροδίτης με στεφάνι και η επιγραφή με τα Ελληνικά γράμματα Ν-Ε-Π-Ο Μετά από μακροχρόνιους πολέμους (που σύμφωνα με την ιστορία έλαβε μέρος και ο ποιητής Αρχίλοχος) με τα θρακικά φύλα που διέμεναν στη περιοχή, οι Θάσιοι για να αντιμετωπίσουν αποτελεσματικότερα τις θρακικές επιδρομές, γύρω στα μέσα του 7ου αιώνα π.Χ., ιδρύουν τη Νεάπολη. Εκτός τη στρατηγική της θέση, στο δρόμο που συνέδεε την Ανατολή με τη Δύση, καθώς και το φυσικό της λιμένα, η Νεάπολη βρισκόταν ανάμεσα στην εύφορη και πλούσια σε μεταλλεύματα Θάσο, κοντά στο χρυσοφόρο Παγγαίο όρος και ακριβώς δίπλα στις εύφορες πεδιάδες των Φιλίππων και του Νέστου.
Τζώρτζης Δικαιουλάκος
Ως προπονητής συλλόγων
Υπό τις οδηγίες του Δικαουλάκου έλαμψαν πολλά αστέρια της Ευρώπης και του γυναικείου NBA με τις πιο γνωστές εξ αυτών τις θρύλους της εθνικής Αμερικής Cappie Pondexter, Ruth Riley, Angel McCoughtry, Candice Dupree, Allie Quigley, Candace Parker, Dewanna Bonner, Erica Wheeler, Rhyne Howard, τις Αυστραλίδες Penny Tailor, Liz Cambage, κ.α..
Καβάλα
Αρχαίοι χρόνοι
thumb|Ιωνικό κιονόκρανο από τον υστεροαρχαϊκό ναό της Παρθένου της αρχαίας Νεάπολης, σημερινής Καβάλας, Ελλάδα, τέλη 6ου αιώνα π.Χ. Υπήρξε μέλος της Α’ Αθηναϊκής Συμμαχίας και της Β’ Αθηναϊκής Συμμαχίας η οποία και μνημονεύεται στους φορολογικούς καταλόγους. Τα τιμητικά ψηφίσματα του αθηναϊκού δήμου, εγκωμιάζουν τη Νεάπολη, για τη συμπαράστασή της στην Αθήνα, κατά την ταραχώδη περίοδο του Πελοποννησιακού πολέμου. Πρωταρχική λατρεία στην πόλη αυτήν την περίοδο ήταν η πολιούχος Θεά της Παρθένου. Η αυτονομία της Νεάπολης φαίνεται και από τα αργυρά νομίσματα (στατήρες), που αρχίζουν να χρησιμοποιούνται λίγο πριν το 500 π.Χ. με την απεικόνιση της γοργούς πάντα στη μια τους όψη (που είχε ως σημασία, να διώχνει την κακοτυχία). Η Νεάπολη έμεινε σύμμαχος της Αθήνας μέχρι το 340 π.Χ., όταν την κατέλαβε ο Φίλιππος ο Β΄ προσαρτώντας την στο Μακεδονικό βασίλειο. Η θέση της Νεάπολης σήμερα τοποθετείται στη χερσόνησο της Παναγίας χωρίς να γίνει σαφές το ακριβές της σημείο (τεκμηριώθηκε μονάχα η θέση του ιερού της παρθένου). Τα ευρήματα της Νεαπόλεως εκτίθενται στο Αρχαιολογικό Μουσείο Καβάλας.
Ρωμαϊκοί χρόνοι
thumb|Τμήμα της Εγνατίας οδού Η Νεάπολη, μετά τη ρωμαϊκή κατάκτηση, φαίνεται πως παρακμάζει. Λόγω όμως της εξαιρετικά στρατηγικής της θέσης, αποκτά ιδιαίτερη σημασία στο τελευταίο τρίτο του 2ου π.Χ. αιώνα, με την κατασκευή της Εγνατίας οδού, η οποία περνούσε από αυτήν, όπως δείχνει το τμήμα λιθόστρωτου δρόμου που σώζεται στην κορυφή του Συμβόλου, καθώς και η ανεύρεση ενός ρωμαϊκού μιλιαρίου, όπου αναγράφεται : «…viam a Dyrrachio usque Neapolim per provinciam Macedoniam…curavit». Σύμφωνα μάλιστα με τα ρωμαϊκά Οδοιπορικά, υπήρχε σε αυτήν ρωμαϊκός σταθμός αλλαγής ίππων ( Tab. Peuting., VII,2-3: “Philippis XX-Fons co- Neapolis XLIIII- Acontisma…”. Itin. Anton., 320 : “Philippi m.p. XXX-Neapoli m.p. XII…”). Μετά την ίδρυση της ρωμαϊκής αποικίας των Φιλίππων, η Νεάπολη χρησίμευσε ως επίνειο της αποικίας, δεδομένου ότι από το λιμάνι της περνούσε ο σπουδαίος θαλάσσιος δρόμος Αλεξάνδρειας (Τρωάδας) – Θεσσαλονίκης. Για το λόγο αυτό ο Απόστολος Παύλος το 50 μ.Χ. από τη Σαμοθράκη πλέει προς τον λιμένα της Νεάπολης και από εκεί κατευθύνθηκε προς τους Φιλίππους. Εκεί ιδρύεται η πρώτη χριστιανική εκκλησία επί ευρωπαϊκού εδάφους.
Τζώρτζης Δικαιουλάκος
Ως προπονητής εθνικών ομάδων
270px|μικρογραφία|αριστερά|Ο Δικαιουλάκος ως προπονητής της Εθνικής Λετονίας, στη διάρκεια συνέντευξης Τύπου για το Ευρωπαϊκό Πρωτάθλημα του 2011.Από το καλοκαίρι του 2006, ο Δικαιουλάκος εργάζεται ως βοηθός προπονητή στην Εθνική Ελλάδος Γυναικών με την οποία το 2009 κατέλαβε την 5η θέση στο Ευρωμπάσκετ γυναικών της Λετονίας. Το 2009, ως συνεργάτης του Κώστα Μίσσα στην Εθνική Νέων Ανδρών, κατέκτησε την 1η θέση και το Χρυσό Μετάλλιο στο Πανευρωπαϊκό Πρωτάθλημα που διεξήχθη στη Ρόδο. Από το Φεβρουάριο του 2010 μέχρι τον Ιούλιο του 2011 εργάστηκε ως προπονητής της Εθνικής Γυναικών της Λετονίας, με την οποία κατέλαβε την 8η θέση στο Ευρωμπάσκετ 2011.
Καβάλα
Οθωμανική περίοδος
μικρογραφία|Όψη του φρουρίου το 1907 Τρεις δεκαετίες μετά την κατάληψη της πόλης από τους Οθωμανούς, το 1425, κτίστηκε φρούριο στην περιοχή της χερσονήσου όπου βρισκόταν η ακρόπολη, με σκοπό τον έλεγχο της περιοχής και την άμυνα απέναντι στους πειρατές και τους Βενετούς.
Το 1425 το κάστρο της Χριστουπόλεως καταλαμβάνεται, προσωρινά, από 10 βενετικές γαλέρες. Το 1530 περίπου επανιδρύεται η πόλη από Σουλεϊμάν το Μεγαλοπρεπή. Επισκευάζονται και ανεγείρονται τείχη στη βάση των βυζαντινών, κτίζονται οι Καμάρες, στη θέση παλαιότερου, πιθανόν ρωμαϊκού υδραγωγείου, ανέγερση τζαμιών. Εκείνη τη περίοδο έρχονται οι πρώτες ενδείξεις του ονόματος "Καβάλλα". Την ίδια περίοδο υπάρχουν μαζικοί εξισλαμισμοί κατοίκων και εποικισμοί μουσουλμάνων και Εβραίων που ανεβάζουν το ποσοστό των μουσουλμάνων κατοίκων της πόλης και καθιστούν τους χριστιανούς μειοψηφία.
Τζώρτζης Δικαιουλάκος
Ως προπονητής εθνικών ομάδων
Τον Οκτόβριο του 2022 ανακοινώθηκε απο την ομοσπονδία της Σλοβενίας η έναρξη της συνεργασίας τους ως ομοσπονδιακός προπονητής της Εθνικής γυναικών της χώρας αυτής.
Καβάλα
Οθωμανική περίοδος
Κατά τα τέλη του 18ου αιώνα η Καβάλα αποτελεί σημαντικό λιμάνι και εμπορικό κέντρο, έδρα πολλών ξένων εμπορικών οίκων και προξενείων. Επίσης ο ελληνικός πληθυσμός ενισχύεται. Από το 1817 έως το 1821 ανεγείρεται το Ιμαρέτ από το Βαλή της Αιγύπτου Μεχμέτ Άλη. Στα τέλη 19ου, αρχές 20ου αιώνα η Καβάλα είναι το σημαντικότερο κέντρο επεξεργασίας και εμπορίας καπνού των Βαλκανίων, κτίζονται πολλές μεγάλες καπναποθήκες και νεοκλασικά κτίρια. Οι Έλληνες στις αρχές του 20ου αιώνα είναι κυρίαρχοι πλέον στην πόλη οικονομικά και πληθυσμιακά. Το 1906 ιδρύεται ο πρώτος γυμναστικός σύλλογος στην πόλη με την ονομασία «Φίλιπποι».
Από την Ελληνική Επανάσταση στον Μακεδονικό Αγώνα
Οι Καβαλιώτες συμμετείχαν στους εθνικοαπελευθερωτικούς αγώνες των Ελλήνων. Γνωστός Καβαλιώτης αγωνιστής ήταν ο οπλαρχηγός Ιλαρίων Καρατζόγλου. Επίσης, άλλος ένας γνωστός Καβαλιώτης αγωνιστής, ήταν ο Κωνσταντίνος Σερδάρογλου, που κρεμάστηκε από τους Οθωμανούς κατά το ξέσπασμα της επανάστασης του 1821. Σημαντικός Καβαλιώτης αγωνιστής του 1821 ήταν και ο πυροβολητής του Ναυτικού Νικόλαος Καγιάσας.
Τζώρτζης Δικαιουλάκος
Προσωπικά στοιχεία
Ο Δικαιουλάκος έχει διδάξει σε πάρα πολλά σεμινάρια στην Ελλάδα και στο εξωτερικό, όπως και στο ΤΕΦΑΑ Αθηνών. Μιλάει σερβοκροάτικα, αγγλικά και ισπανικά. Διατηρεί επίσης δικό του blog στο οποίο συχνά αρθρογραφεί για θέματα του μπάσκετ αλλά και της επικαιρότητας. Είναι ο συγγραφέας του βιβλίου «Η τέχνη του Scouting», του πρώτου βιβλίου στην Ελλάδα και δεύτερου στην Ευρώπη με τεχνολογία NFC στο εξώφυλλο.
Καβάλα
Από την Ελληνική Επανάσταση στον Μακεδονικό Αγώνα
Το 1864, μετά από άδεια που δόθηκε από τον σουλτάνο, η Καβάλα επεκτάθηκε οικοδομικά εκτός των τειχών της παλαιάς πόλης. Οι πολίτες εγκαταστάθηκαν στη σημερινή συνοικία του Αγίου Ιωάννου. Το γεγονός αυτό καθώς και το ότι εκείνη την εποχή τα καπνά της Μακεδονίας ήταν γνωστά σε ολόκληρο τον κόσμο μετέτρεψαν την πόλη σε κέντρο επεξεργασίας και εμπορίας καπνού. Σε αυτό βοήθησε και η θέση της με το φυσικό λιμάνι της. Στην Καβάλα έλαβε χώρα η πρώτη και η μεγαλύτερη εργατική απεργία (5000 εργάτες) σε ολόκληρα τα Βαλκάνια, το έτος 1896. Αυτό αποτέλεσε την έναρξη του Καπνεργατικού κινήματος.
Τζώρτζης Δικαιουλάκος
Προσωπικά στοιχεία
Μέχρι το 2021 ήταν παντρεμένος με τη διεθνή Λεττονή καλαθοσφαιρίστρια Elina Babkina.
Καβάλα
Β΄ Κατοχή 1916-1918 και Απελευθέρωση
Η Καβάλα την περίοδο 1916-1918 έζησε το δικό της Ολοκαύτωμα. Οι νεκροί από τη βουλγαρική θηριωδία ανέρχονται πάνω από 15-20.000 καθώς και οι νεκροί από την πείνα υπολογίζονται στις 10-15.000.
Η Καβάλα σύμφωνα με μελετητές την περίοδο 1916- 1918 έζησε το δικό της Ολοκαύτωμα. Στο διάστημα των δύο ετών είχε περισσότερα από 15-20.000 θανάτους εξαιτίας της βουλγαρικής κατοχής και θηριωδίας. Επίσης σημειώθηκαν πάνω από 15.000 θάνατοι από την πείνα που θέριζε τον λαό της Καβάλας.
Σύμφωνα με έκθεση του Έλληνα πρεσβευτή στη Σόφια, έως τον Απρίλιο του 1917 περίπου 6.000 άτομα πέθαναν από ασιτία μόνο στην περιοχή της Καβάλας και 4.000 άτομα στη Δράμα, σύμφωνα με το αρχείο της Βιβλιοθήκης του Κογκρέσου Η.Π.Α. Η επισιτιστική και ανθρωπιστική κρίση που δημιουργήθηκε σε βάρος των Ελλήνων της Ανατολικής Μακεδονίας στη διάρκεια της Β΄ Βουλγαρικής Κατοχής, διαπιστώθηκε σε όλο το εύρος της μετά την απελευθέρωση των περιοχών οπότε και οργανώθηκαν συσσίτια, πρόχειρα νοσοκομεία και διανομή ιατροφαρμακευτικού εξοπλισμού.
Στα τέλη του 1918, μετά την ήττα των κεντρικών αυτοκρατοριών και των συμμάχων τους Βουλγάρων και τη λήξη του Α΄ Παγκοσμίου Πολέμου, η πόλη απελευθερώνεται, ύστερα από δύο χρόνια σκληρής κατοχής. Τον Δεκέμβριο του ιδίου έτους, ιδρύεται ο Δήμος Καβάλας
Εγκατάσταση Μικρασιατών, δεκαετία 1920
thumb|Η πόλη το 1930. Στο βάθος αριστερά διακρίνεται η χερσόνησος στην οποία βρίσκεται η συνοικία της Παναγίας, όπου εγκαταστάθηκαν αρκετοί Μικρασιάτες πρόσφυγες. Μετά τη Μικρασιατική Καταστροφή του 1922 και την επακόλουθη ανταλλαγή πληθυσμών το 1923-24, κατακλύζει την πόλη μεγάλο κύμα Ελλήνων προσφύγων από την Ανατολική Θράκη, την Ανατολική Ρωμυλία και τη Μικρά Ασία. Ο συνολικός αριθμός των προσφύγων που εγκαταστάθηκαν ήταν 27.500. Αρχικά στεγάστηκαν σε παλιά καπνομάγαζα και πρόχειρους οικίσκους αργότερα όμως δημιουργήθηκαν νέες συνοικίες όπως τα Χίλια, τα Πεντακόσια (δηλαδή πεντακόσιες οικογένειες εγκαταστάθηκαν σε κτιριακό συγκρότημα 92 ακινήτων), Δεκαοκτώ, και ο συνοικισμός Γκιρτζή, ενώ άλλοι πρόσφυγες αποκαταστάθηκαν στα παλιά οθωμανικά σπίτια της συνοικίας της Παναγίας. Το προσφυγικό στοιχείο μεταφύτευσε στην πόλη τη μεγάλη πολιτιστική του παράδοση και ταυτόχρονα αποτέλεσε την κινητήρια παραγωγική δύναμη της Καβάλας, οδηγώντας σε μεγάλη οικονομική ανάπτυξη με κύριο μοχλό την αύξηση της καπνοκαλλιέργειας και του καπνεμπορίου. Ο ιστός της πόλης αυξήθηκε κατά 208 εκτάρια.
Με το ΦΕΚ 193Α - 14/08/1924, ο δήμος αποσπάται από τον νομό Δράμας και υπάγεται στον νομό Καβάλας. Στις 16 Μαΐου 1928, οι οικισμοί Καρά Ορμάν (σημερινό Περιγιάλι), Καλαμίτσα και Βασιλάκι Τσιφλίκ, αναγνωρίζονται ως ανεξάρτητοι, μέχρι τις 16 Οκτωβρίου 1940 που καταργούνται και το όνομα της πόλεως διορθώνεται από Καβάλλα, σε Καβάλα.
Μεταπολεμική περίοδος
Η Καβάλα ήταν μία από τις λίγες πόλεις που δεν άρχισε αμέσως η κατεδάφιση των παλαιών κτιρίων, δηλαδή η αντιπαροχή, λόγω της παρακμής του καπνεμπορίου που συνέβαλε στον μαρασμό της πόλης. Τον Ιανουάριο του 1949 ιδρύθηκε ο πρώτος ραδιοφωνικός σταθμός της πόλης. Τη δεκαετία του '50 η πόλη άρχισε να επεκτείνεται προς τα δυτικά, την περιοχή της Καλαμίτσας, και αργότερα προς τα ανατολικά, περιοχή Σφαγείων και Περιγιαλίου, για να συγκαταλεχθούν στο σχέδιο πόλεως. Το 1957 ξεκινάει το ετήσιο "Φεστιβάλ Φιλίππων-Θάσου".
Το 1970 ολοκληρώθηκε η κατασκευή του Εθνικού Σταδίου της πόλης. Στις 10 Σεπτεμβρίου εγκαινιάζεται το εθνικό Στάδιο. Την 21η Απριλίου 1972 εγκαινιάστηκε το Πάρκο Φαλήρου με παραλία λουόμενων που αργότερα εγκαταλείφτηκε. Τον Ιούλιο του 1974 μεγάλη ομάδα ένοπλων ανδρών στάλθηκαν στην Κύπρο για την αντιμετώπιση της τουρκικής εισβολής.
Στις 14 Αυγούστου 1985 ξέσπασε η καταστροφικότερη, έως τώρα, πυρκαγιά στο περιαστικό δάσος της πόλης που αποτέφρωσε 10.000 στρέμματα. Το 1991 ιδρύθηκε ο πρώτος τηλεοπτικός σταθμός της πόλης το "Ena Channel".
21ος αιώνας
Το 2010 εγκαινιάσθηκε το καινούριο νοσοκομείο της πόλης όπου αργότερα έγινε και περιφερειακό.Το 2013 ο επιβατικός λιμένας της πόλης έλαβε την ονομασία "Απόστολος Παύλος".
Στις 9 Νοεμβρίου 2018,κατέρρευσε η γέφυρα έμπροσθεν του παλαιού νοσοκομείου που συνδέει το ανατολικό κομμάτι της πόλης με το κέντρο. ΄Ακόμη δεν έχει αποκατασταθεί η γέφυρα.
Αναψυχή και περιβάλλον
thumb|Άποψη της πόλης. Η Καβάλα διαθέτει πολυάριθμες παραλίες, χώρους για ανάπαυση και πεζοπορικές διαδρομές. Είναι μια από τις λίγες πόλεις της Ελλάδας που μέσα στον πολεοδομικό της ιστό διαθέτει 4 οργανωμένες παραλίες. Δυτικά, την παραλία της Ραψάνης, τη δημοτική πλαζ της Καλαμίτσας και τον πολυχώρο του Μπάτη. Στον Μπάτη λειτουργεί οργανωμένο κάμπινγκ, διοργανώνονται συναυλίες και γίνονται δεξιώσεις. Δυτικότερα, αν ακολουθήσετε την οδό αυτή θα βρείτε τις υπέροχες οργανωμένες ή και μη οργανωμένες, μεγάλες και μικρές παραλίες του Παληού, της Νέας Ηρακλείτσας, η οποία είναι ένα πανέμορφο, γραφικό χωριουδάκι και της Νέας Περάμου. Στη συνέχεια της Νέας Περάμου βρίσκονται οι Αμμόλοφοι με τα γαλαζοπράσινα νερά και τις υπέροχες αμμουδιές. Στην ανατολική πλευρά της πόλης βρίσκεται η παραλία του Περιγιαλιού, η παραλία της Άσπρης Άμμου ενώ ακολουθεί μετέπειτα αυτή της Νέας Καρβάλης καθώς και η αμμόγλωσσα της Κεραμωτής.
Από πλευράς χλωρίδας η Καβάλα αποτελείται από τεχνητές δασικές εκτάσεις καθότι είναι χτισμένη σε βραχώδες ανάγλυφο. Διαθέτει τρία μεγάλα άλση, με χώρους άθλησης που ενδείκνυνται παράλληλα για μια ημερήσια εκδρομή. Πρόκειται για το άλσος της Παναγούδας στη συνοικία της Αγίας Παρασκευής, το περιαστικό δάσος της Καβάλας στη Χωράφα και το άλσος των Πεντακοσίων στον ομώνυμο συνοικισμό. Επιπλέον, κεντρικά θα βρείτε το Δημοτικό Κήπο και το πάρκο του Φαλήρου στην Παραλία (με γήπεδο μπάσκετ, παιδική χαρά και ειδικά διαμορφωμένο χώρο για σκέιτμπορντ).
Υπάρχουν αρκετές πεζοπορικές διαδρομές οι οποίες ξεκινούν μέσα από την πόλη. Πρόκειται για το τμήμα της αρχαίας Εγνατίας Οδού στα δυτικά, για το μονοπάτι που ξεκινάει από την περιμετρική στο ύψος του Αγίου Παντελεήμονα και καταλήγει στο Σταυρό, το ιστορικό μονοπάτι που ακολουθεί το δρόμο του νερού από το οποίο υδρεύονταν η Καβάλα στο παρελθόν (ξεκινά από την εκκλησία του Αγίου Κωνσταντίνου) και τέλος το μονοπάτι που ακολουθεί το ρέμα της Παλαιάς Καβάλας, το οποίο αναδείχτηκε και διαμορφώθηκε από τον τότε δήμο Φιλίππων (απέχει 15 λεπτά με αυτοκίνητο από την Καβάλα).
Οικονομία
thumb|left|Άποψη της πόλης Η πόλη της Καβάλας άρχισε να μετατρέπεται σε ένα αστικό κέντρο από τη δεκαετία κιόλας του 1920, όταν αυξήθηκε ραγδαία ο πληθυσμός της, εξαιτίας του μεγάλου αριθμού προσφύγων έπειτα από τη Μικρασιατική Καταστροφή που ήρθαν και εγκαταστάθηκαν στην πόλη. Η αύξηση του πληθυσμού οδήγησε από πολύ νωρίς και στην ανάπτυξη του βιομηχανικού τομέα. Το μεγαλύτερο μέρος των κατοίκων της πόλης, 77% απασχολείται στον τριτογενή τομέα παραγωγής. Εδρεύει επίσης η Kavala Oil (που συνεργάζεται με την Energean), η μοναδική μονάδα της χώρας, που εξορύσσει και αποθειώνει πετρέλαιο από το κοίτασμα του Πρίνου. Επίσης στην Καβάλα λειτουργεί και η μόνη Βιομηχανία Φωσφορικών Λιπασμάτων της χώρας. Η οικονομία της πόλης βασίζεται κατά 12,5% στη βιομηχανία με δεκάδες άλλες μονάδες να υπάρχουν στη βιομηχανική περιοχή (ΒΙ.ΠΕ) της πόλης, με σημαντικότερες τις μονάδες επεξεργασίας μαρμάρου και γυαλιού ενώ ακολουθεί και αυτές της παραγωγής φυσικών προϊόντων.
Η ανάπτυξη του εμπορίου κατέστησε αναγκαία την κατασκευή νέου λιμανιού στη βιομηχανική περιοχή της πόλης. Οι εργασίες κατασκευής του νέου λιμένα της Καβάλας "Φίλιππος Β" ξεκίνησαν το 1990 και έχει ήδη ολοκληρωθεί το δυτικό κρηπίδωμα. Από τον Οκτώβριο του 2002 έχει μεταφερθεί όλος ο μηχανολογικός εξοπλισμός και η εμπορική κίνηση εξυπηρετείται πλέον από αυτό. Το νέο λιμάνι αντικαθιστά το κεντρικό λιμάνι της Καβάλας και βρίσκεται λίγα μέτρα από το εργοστασιακό παράρτημα της ΒΦΛ Καβάλας.
μικρογραφία|Η Ιχθυόσκαλα Τέλος, η Καβάλα είναι γνωστή για την αλιεία της, με τον πρωτογενή τομέα στο σύνολο να αποτελεί το 10% της οικονομίας της πόλης. Μεγάλο πρόβλημα θεωρείται η υπεραλίευση και η μη παροχή τροφής στα ψάρια. Μάλιστα, είχε ανακοινωθεί απόφαση για απαγόρευση αλιείας εντός του λιμανιού της πόλης. Στην πόλη λειτουργεί μια από τις μεγαλύτερες ιχθυόσκαλες της Μεσογείου, από όπου διακινούνται εμπορεύματα τόσο στις εσωτερικές όσο και στις διεθνείς αγορές. Η ανάπτυξη της αλιείας, κατέστησε επιτακτική την ανάγκη να δημιουργηθεί στην Καβάλα, ένα από τα τρία Ινστιτούτα Αλιευτικών Ερευνών (ΙΝΑΛΕ) που λειτουργούν σήμερα στην Ελλάδα. Η τοπική ιχθυόσκαλα ωστόσο, βρίσκεται σε μια κατάσταση όπου δεν είναι αρκετά σύγχρονη με αποτέλεσμα να ακολουθεί μια ανακαίνιση μεν αλλά αρκετά αργοπορημένη όσον αφορά τον χρόνο ολοκλήρωσης της δε.
Αστικές συγκοινωνίες
Οι βασικές γραμμές του Αστικού ΚΤΕΛ Καβάλας είναι: 1. Βύρωνας 2. Δεξαμενή (από Τσολάκη) 3. Κοιμητήριο 4. Κηπούπολη 5. Άγιος Λουκάς 6. Προφήτης Ηλίας 8. Καλαμίτσα - Μπάτης (το οποίο λειτουργεί κατά τους καλοκαιρινούς μήνες) 9. Άγιος Κωνσταντίνος 10. Νεάπολη- Δέπος 11. Περιγιάλι – Νέο Νοσοκομείο. Επίσης, λειτουργεί όλον τον χρόνο ένα τρενάκι με το οποίο εξυπηρετούνται οι κάτοικοι της Παναγίας, καθώς η συνοικία δεν είναι προσβάσιμη από άλλο όχημα μαζικής συγκοινωνίας. Κατά την τουριστική περίοδο χρησιμοποιείται από τουρίστες, οι οποίοι έχουν την ευκαιρία να περιηγηθούν στο κέντρο και την παλιά πόλη.
Οδικές μεταφορές
Η Καβάλα βρίσκεται επάνω στον αυτοκινητόδρομο της Α2 Εγνατίας Οδού. Η πόλη εξυπηρετείται εκτός του Νομού Καβάλας με τα υπεραστικά λεωφορεία του ΚΤΕΛ από τον σταθμό υπεραστικών λεωφορείων που βρίσκεται στο κέντρο της πόλης. Συνδέεται καθημερινά με τακτά δρομολόγια με όλες τις πόλεις της Ανατολικής Μακεδονίας και Θράκης, τη Θεσσαλονίκη και την Αθήνα. Με τη γραμμή των Αθηνών εξυπηρετούνται όσων ο προορισμός είναι μια εκ των πόλεων που βρίσκεται επάνω στο εθνικό άξονα Αθήνας Θεσσαλονίκης. Σχεδιάζεται να κατασκευαστεί επέκταση της Εγνατίας Οδού προς τη Δράμα.
Αεροπορικές μεταφορές
Η Καβάλα συνδέεται αεροπορικά καθημερινά με την Αθήνα και εβδομαδιαία με άλλους ευρωπαϊκούς προορισμούς. Ο Κρατικός Αερολιμένας Καβάλας «Μέγας Αλέξανδρος» βρίσκεται στη Χρυσούπολη και εξυπηρετεί τους νομούς Καβάλας, Δράμας και Ξάνθης. Το αεροδρόμιο βρίσκεται σε απόσταση 30 χλμ. από την Καβάλα (και 12 χλμ. από τη Χρυσούπολη).
Ακτοπλοϊκές μεταφορές
μικρογραφία|Ο επιβατικός λιμένας «Απόστολος Παύλος»
Παρέχονται ακτοπλοϊκές συνδέσεις με τη Θάσο, νησιά του Βορείου και Ανατολικού Αιγαίου (Λήμνος, Άγιος Ευστράτιος, Μυτιλήνη, Χίου, Σάμου, Ικαρία, Φούρνοι) και το Λαύριο.
Οδικό δίκτυο
Το οδικό δίκτυο της Καβάλας σαν σύνολο αποτελείται από κεντρικούς και παρακλάδιους δρόμους οι οποίοι όμως δεν έχουν καλή ποιότητα πρόσφυσης, κεντρικοί δρόμοι Καβάλας ονόματα εδώ και αρκετά χρόνια, χωρίς κάποιο ουσιαστικό ενδιαφέρον από την τοπική διοίκηση. Το 2015 έγιναν κάποιες προσπάθειες για βελτίωση του δικτύου με επέμβαση ιδιώτη, οι οποίες όμως δεν αποδείχτηκαν άξιες των προσπαθειών τους, αφού το πάχος της στρώσης ήταν κάτω του δεδομένου ενώ σε διάφορες περιοχές έγινε πρόχειρη επικάλυψη λακκουβών. Το οδικό δίκτυο της πόλης, παραμένει στο να έχει πολλά προβλήματα τόσο στα ιδιοκτησιακά αποκτήματα των κατοίκων όσο και στην ποιότητα ζωής τους. Λόγω της ορεινής περιοχής που είναι χτισμένη η πόλη, σε αντίθεση με τις πόλεις των Σερρών και της Δράμας, ένα μεγάλο της κομμάτι είναι ανηφορικό (Αγ. Λουκάς, Δέπος, Κηπούπολη, Προφήτης Ηλίας, Δεξαμενή). Το οδικό δίκτυο της πόλης ξεκινά από την περιοχή της Καλαμίτσας και του Σταυρού και τελειώνει στα δημοτικά κοιμητήρια.
Πληθυσμός
thumb|Η πόλη τη νύχτα. Παρακάτω παρουσιάζεται η εξέλιξη του πληθυσμού, με τις τρεις τελευταίες να καταγράφουν τον μόνιμο πληθυσμό και οι υπόλοιπες τον πραγματικό πληθυσμό. Πηγή: statistics.gr
Διεθνές Πανεπιστήμιο της Ελλάδος
thumb|Οι εγκαταστάσεις του [[Διεθνές Πανεπιστήμιο της Ελλάδος|Διεθνούς Πανεπιστημίου της Ελλάδος στην πανεπιστημιούπολη Καβάλας.]] Στην πανεπιστημιούπολη Καβάλας εδρεύουν τα εξής τμήματα σχολών του Διεθνούς Πανεπιστημίου της Ελλάδος:
Οθωμανικά κτίσματα
Επί οθωμανικής περιόδου, στην περιοχή της παλιάς πόλης της Καβάλας ανεγέρθηκαν σημαντικά κτίσματα. Αυτά είναι:
Καπνομάγαζα
right|thumb|Στο βάθος η [[Δημοτική Καπναποθήκη Καβάλας και η Πλατεία Καπνεργάτη]] Ως σημαίνουσα πόλη στο παρελθόν όσον αφορά την επεξεργασία καπνού, η Καβάλα σήμερα διαθέτει αρκετά κτίρια πρώην καπναποθήκες, ορισμένα εκ των οποίων χρονολογούνται από το 1860. Αυτά είναι:
Μουσεία και ιδρύματα
μικρογραφία|Το Ναυτικό Μουσείο
Αθλητισμός
thumb|Άποψη του κλειστού Δημοτικού Κολυμβητηρίου Καβάλας (αριστερά) και του Δημοτικού Σταδίου «Ανθή Καραγιάννη» (δεξιά) Στο παρελθόν τα ποδοσφαιρικά γεγονότα λάμβαναν χώρα στο γήπεδο Καρά Ορμάν (στρατιωτικό). Έπειτα, το στάδιο του Αγίου Ιωάννη (σημερινή αυλή 12ου Δημ. σχολείου) αποτέλεσε τον πρώτο χώρο άθλησης στην πόλη. Η Καβάλα σήμερα διαθέτει δυο μεγάλα στάδια άθλησης: Το Δημοτικό Στάδιο «Ανθή Καραγιάννη» στο Περιγιάλι και το Δημοτικό Στάδιο Καβάλας «Άννα Βερούλη» (Βερούλειο) στο Βύρωνα (στο στάδιο αυτό στις 16-07-2009 ξεκίνησαν εργασίες. Κατεδαφίστηκε τμήμα της κερκίδας λόγω επικινδυνότητας και κατασκευάστηκαν καινούργια αποδυτήρια. Η ανακατασκευή ολοκληρώθηκε το καλοκαίρι του 2010). Ακόμη, υπάρχει το Δημοτικό Στάδιο «Κωτσάλου» (πρώην στρατοπέδου). Επίσης διαθέτει: ανοιχτό κολυμβητήριο στο κέντρο της πόλης και κλειστό κολυμβητήριο στην περιοχή του Περιγιαλίου, το κλειστό Αθλητικό Κέντρο των Ποταμουδίων καθώς και το κλειστό Δημοτικό Αθλητικό Κέντρο Καλαμίτσας «Αλεξάνδρα Δήμογλου». Σε πολλές περιοχές υπάρχουν μικρά γήπεδα μπάσκετ και τένις, γήπεδα 5Χ5 ποδοσφαίρου κ.ά.
Ορισμένα από τα πρώτα αθλητικά σωματεία που ιδρύθηκαν στην πόλη της Καβάλας και δεν υφίστανται πλέον, ήταν οι Φίλιπποι, ο Απόλλων, ο Αισχύλος, ο Ηρακλής, ο Άτλας Κεραυνός ή Ατλοκεραυνός (έπειτα από τη συγχώνευση του Κεραυνού με τον Άτλαντα), ο Παύλος Μελάς και ο Εργατικός Αστήρ. Ακόμη, το 1927 συστάθηκε παράρτημα της Εθνικής Φυσικής Αγωγής, το οποίο διέκοψε τη λειτουργία του το ίδιο έτος. Επίσης, υπήρχαν ορισμένες ομάδες ποδοσφαίρου, οι οποίες δεν ήταν επίσημα αναγνωρισμένες και διεξήγαγαν δικό τους πρωτάθλημα υπό την Ποδοσφαιρικήν Ένωσην Ανεπίσημων Σωματείων. Αυτές ήταν ο Αετός Φρουρίου, η Ακόαχ (ομάδα της εβραϊκής κοινότητας), η Άμυνα, η Άραξ (ομάδα της αρμενικής κοινότητας), ο Ήφαιστος, η Αρμενική Ένωσις, η Αρμενική Νεολαία, ο Αρμενικός Αστήρ, ο Αγών, η Άμυνα, ο Άτλας Παναγίας, ο Εθνικός Παναγίας, ο Ερμής Παναγίας, ο Άρης (συγχωνεύθηκε με τον Ηρακλή), Ατρόμητος Λέων, Ένωσις Ποντίων, η Θύελλα, ο Ιέραξ, ο Μέγας Αλέξανδρος, η Νέα Γενεά, ο Ολυμπιακός, ο Ορφεύς, ο Πάνθηρ, ο Πανιώνιος, ο Π.Α.Ο.Κ., ο Π.Ε.Α.Β., ο Χ.Ο.Κ., ο Σατανάς, η Σπάρτη Παναγίας, το Τέξας, ο Τυφών, ο Φωστήρ και το Χρυσούν Τρίφυλλον (πρόσκοποι).
Οι ποδοσφαιρικές ομάδες της πόλης υπάγονται στην Ένωση Ποδοσφαιρικών Σωματείων Καβάλας και είναι: Α.Ο. Καβάλα η οποία αγωνίζεται στο Στάδιο «Ανθή Καραγιάννη», Α.Ε. Καβάλας, Α.Π.Σ. Βύρων Καβάλας και Ηρακλής Καβάλας (Γ.Α.Σ. Ηρακλής Ποταμουδίων Καβάλας) οι οποίες αγωνίζονται στο «Βερούλειο» στάδιο, Π.Α.Ο.Κ. Καβάλας (πρώην Λιπάσματα), Φίλιπποι Παληού και Ο.Σ.Φ.Κ. Ολυµπιακός (Ολυμπιακός Καβάλας, πρώην Φίλιπποι και μετέπειτα Άρης) με έδρα το στάδιο «Κωτσάλου», Άγιος Λουκάς, Καβάλα 2004 (πρώην Πήγασος) και ο Ποσειδών Καβάλας. Επίσης, στον ευρύτερο δήμο Καβάλας υπάρχουν οι: Ακαδημία Ελπίδες – Νέος Γαλαξίας (αποτέλεσμα συγχώνευσης Ελπίδων και Γαλαξία), Ακαδημία Αστέρας, Κεραυνός Κρηνίδων, Δόξα Λυδίας, Δόξα Αμυγδαλεώνα, Ναζιανζός Νέας Καρβάλης, Ατρόμητος Χαλκερού κ.α. Υπάρχει επίσης και γυναικεία ποδοσφαιρική ομάδα, ο Α.Ο. Καβάλα 86.
Ορισμένες καβαλιώτικες ομάδες καλαθοσφαίρισης έχουν ενωθεί και δημιούργησαν την Ε.Κ. Καβάλας, η οποία από την αγωνιστική περίοδο 2009-10 αγωνίζεται στις επαγγελματικές κατηγορίες με έδρα το κλειστό «Αλεξάνδρα Δήμογλου». Άλλες ομάδες είναι οι: Σ.Α.Κ. Αστέρας, Ηρακλής Καβάλας (Γ.Α.Σ.Κ. Ηρακλής Αγ. Ιωάννου, «Ηρακλής Ποταμουδίων»), Μ.Π.Α.Σ. Αγία Βαρβάρα, Α.Κ.Κ. «Οι Πάνθηρες», Ένωση Ποταμουδίων, οι οποίες εδρεύουν στο κλειστό «Ποταμουδίων». Επίσης, υπάρχει και η ομάδα μπάσκετ με καρότσι με την ονομασία «Ίρις» Καβάλας.
Οι ομάδες κολύμβησης είναι ο Ναυτικός Όμιλος Καβάλας (Ν.Ο.Κ.), ο Όμιλος Θαλάσσιων Αθλημάτων Καβάλας (Ο.Θ.Α.Κ) και το Ναυταθλητικό Σωματείο Υγρού Στίβου (Ν.Ο.Υ.Σ.) «Ναυτίλος».
Υπάρχει επίσης ο Σύλλογος Αγωνιστικού Μπριτζ Καβάλας, ο οποίος επιδίδεται στο άθλημα του αγωνιστικού μπριτζ.
Στην πόλη της Καβάλας το σκάκι είναι ένα από τα πιο δημοφιλή αθλήματα. Διοργανώνονται σκακιστικοί αγώνες (πρωταθλήματα και OPEN) με συμμετοχή διεθνών maitres (IM) και grandmaitres (GM). To 2010 έγινε το Παγκόσμιο Σκακιστικό Πρωτάθλημα στο Αμφιθέατρο της πόλης. Το 2013 η Σταυρούλα Τσολακίδου του Σκακιστικού Ομίλου Καβάλας, κατέκτησε την πρώτη θέση στο παγκόσμιο πρωτάθλημα σκάκι κορασίδων, ενώ το 2015 επανέλαβε την επιτυχία της κερδίζοντας και πάλι την πρώτη θέση στο παγκόσμιο πρωτάθλημα σκάκι κορασίδων.
Επίσης, η πόλη διαθέτει και μια ομάδα ράγκμπι, με την επωνυμία «Τιτάνες Καβάλας».